**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 22.02.2021**

**Prítomní členovia komisie:** Jozef Nagy, Peter Puss, Peter Andrássy, Norbert Ozogány, Štefan Valocsay, Denisa Világi Glofáková

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Prerokovanie programu zasadnutia mestského zastupiteľstva**
2. **Žiadosti občanov**
3. **Rôzne**

**K bodu 1)**

Predseda výboru Jozef Nagy oboznámil prítomných členov s návrhom rozpočtu mesta na rok 2021

Výbor prerokoval návrh viacročného programového rozpočtu mesta Šamorín na r. 2021-2023, ktorý bol zostavený v zmysle zákona o rozpočtových pravidlách.

Návrh viacročného rozpočtu mesta na r. 2021-2023 výbor odporúča schváliť na MsZ v Šamoríne.

**Návrh na schválenie VZN č. 1/2020 o financovaní školských zariadení**

Predseda výboru informoval členov o návrhu, ktorý bol vypracovaný na základe predpisov, ktorý určuje výšku dotácie na prevádzku a mzdy na žiaka ZUŠ, dieťa materskej školy a školského zariadenia na príslušný kalendárny rok. Cirkevná materská škola dostane dotáciu na dieťa vo výške 88% zo sumy určenej na dieťa materskej školy.

Výbor m.č. Mliečno odporúča návrh schváliť na MsZ v Šamoríne.

**K bodu 2)**

**Žiadosť o územnú plánovaciu informáciu - Pavol Paradi, Gútorská 8, Šamorín**

* pre účel výstavby rodinných domov

Výbor odporúča žiadosti vyhovieť za predpokladu, že novostavané rodinné domy budú jednopodlažné.

**Žiadosť o stanovisko UPI – STK Šamorín s.r.o., Tibor Mészáros** – žiada o územno-plánovaciu informáciu k pozemku p.č. 362/1,8, 368/3,266/1,267, k.ú. Mliečno, UPI bude slúžiť ako podklad na umiestnenie samostatne stojacej budovy a spevnených plôch na ploche cca 4000m2. V budove bude umiestnená prevádzka technickej kontroly vozidiel.

Výbor odporúča žiadosti vyhovieť za predpokladu, že treba vysporiadať vlastnícke vzťahy.

**Žiadosť Karola Áča, Latorická 31, Bratislava** o investičnom zámere na umiestnenie bezdotykovej autoumyvárky a bezdotykovej čerpacej stanice na parc. č. 245/2 a 246/1 v katastri Mliečno.

Výbor podporuje žiadosť.

**Žiadosť o stanovisko investičného zámeru – ARMATRADE GRP s.r.o**. – pre stavbu Obchodný areál Šamorín.

Realizácia obchodného areálu bude pozostávať z dvoch samostatných obchodných centier na okraji mesta Šamorín. a napojený na štátnu cestu I/63 – Šamorín-Dunajská Streda. Výbor podporuje výstavbu obchodného areálu a možnosť vytvárania nových pracovných miest.

**K bodu 3)**

Denisa Világi Glofáková - považuje za dôležité spomalenie dopravy pred Základnou školou v Mliečne.

Výbor odporúča mestskému úradu situáciu riešiť.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Jozef Nagy

Zapísala: Mária Óvári predseda Výboru m.č. Mliečno